споразумение и при положение че страната вносител не възрази изрично и не предяви искане за подкрепяща или допълнителна информация или за провеждане на консултации и/или извършване на верификация, всяка от страните предприема своевременно законодателните и административните мерки, необходими за разрешаване осъществяването на търговия въз основа на буква а) от настоящия параграф.
 3. Страните признават понятията за регионализация и СВЗ, както са установени в Международната конвенция по растителна защита от 1997 г. на Организацията за прехрана и земеделие и съответните международни стандарти за фитосанитарни мерки (наричани по-нататък „МСФМ“) на Организацията за прехрана и земеделие, и понятието за защитени зони съгласно Директива 2000/29/ЕО, като се споразумяват да ги прилагат при търговията помежду си.
 4. Страните се споразумяват, че решенията за регионализация, свързани с болестите по животните и рибите, посочени в приложение VI-А, и решенията, свързани с вредителите, посочени в приложение VI-Б към настоящото споразумение, се вземат в съответствие с разпоредбите на части А и Б от приложение VII към настоящото споразумение.
 5.
 а)
 По отношение на болестите по животните и съгласно член 67 от настоящото споразумение страната износител, която иска страната вносител да признае нейно решение за регионализация, съобщава своите мерки, като предоставя подробни обяснения и допълнителна информация в подкрепа на направените от нея определения и взетите решения. Без да се засягат разпоредбите на член 68 от настоящото споразумение и при положение че страната вносител не възрази изрично, не поиска допълнителна информация или провеждане на консултации и/или извършване на верификация в срок от 15 работни дни от получаването на уведомлението, съобщеното по този начин решение за регионализация се счита за прието;
 б)
 предвидените в буква а) от настоящия параграф консултации се провеждат съгласно член 68, параграф 3 от настоящото споразумение. Страната вносител разглежда допълнителната информация в срок от 15 работни дни след получаването ѝ. Предвидената в буква а) верификация се провежда съгласно член 71 от настоящото споразумение в срок от 25 работни дни от получаването на искането за нейното извършване.
 6.
 а)
 По отношение на вредителите всяка от страните гарантира, че при търговията с растения, растителни продукти и други предмети се взема предвид, когато е целесъобразно, статуса на вредителите в район, признат от другата страна за защитена зона или за СВЗ. Страна, която желае другата страна да признае нейните СВЗ, съобщава своите мерки и при поискване предоставя подробни обяснение и допълнителни информация в подкрепа на тяхното установяване и поддържане съгласно указанията в съответните МСФМ, които страните считат за подходящи. Без да се засягат разпоредбите на член 73 от настоящото споразумение и при положение че страната вносител не възрази изрично, не поиска допълнителна информация или провеждане на консултации и/или извършване на верификация в срок от три месеца от получаването на уведомлението, съобщеното по този начин решение за регионализация за СВЗ се счита за прието;
 б)
 предвидените в буква а) консултации се провеждат съгласно член 68, параграф 3 от настоящото споразумение. Страната вносител разглежда допълнителната информация в срок от три месеца от получаването ѝ. Предвидената в буква а) верификация се провежда съгласно член 71 от настоящото споразумение в срок от 12 месеца от получаването